รัฐบาลไทย-ข่าวทำเนียบรัฐบาล-รมว.ยุติธรรม มอบหมายให้เลขานุการ รมว.ยุติธรรม และคณะ เข้าพบผู้บัญชาการตำรวจแห่งชาติ  เพื่อหารือและบูรณาการทำงานร่วมกันระหว่างหน่วยงาน ในการช่วยเหลือผู้เสียหายจากการลงทุนแชร์แม่มณี
วันศุกร์ที่ 1 พฤศจิกายน 2562
รมว.ยุติธรรม มอบหมายให้เลขานุการ รมว.ยุติธรรม และคณะ เข้าพบผู้บัญชาการตํารวจแห่งชาติ  เพื่อหารือและบูรณาการทํางานร่วมกันระหว่างหน่วยงาน ในการช่วยเหลือผู้เสียหายจากการลงทุนแชร์แม่มณี
รมว.ยุติธรรม มอบหมายให้เลขานุการ รมว.ยุติธรรม และคณะ เข้าพบผู้บัญชาการตํารวจแห่งชาติ เพื่อหารือและบูรณาการทํางานร่วมกันระหว่างหน่วยงานในการช่วยเหลือผู้เสียหายจากการลงทุนแชร์แม่มณี
ในวันศุกร์ที่ ๑ พฤศจิกายน ๒๕๖๒ เวลา ๑๓.๐๐ น.
ณ ตึกสํานักงาน ผบ.ตร. สํานักงานตํารวจแห่งชาติ
นายสมศักดิ์ เทพสุทิน รัฐมนตรีว่าการกระทรวงยุติธรรม
มอบหมายให้ ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม
พร้อมด้วย พันตํารวจเอก สุชาติ วงศ์อนันต์ชัย หัวหน้าผู้ตรวจราชการกระทรวงยุติธรรม
พันตํารวจเอก ไพสิฐ วงศ์เมือง อธิบดีกรมสอบสวนคดีพิเศษ
พันตํารวจโท กรวัชร์ ปานประภากร รองอธิบดีกรมสอบสวนคดีพิเศษ
และนายปิยะศิริ วัฒนวรางกูร ผู้อํานวยการกองคดีธุรกิจการเงินนอกระบบ กรมสอบสวนคดีพิเศษ และคณะ
เดินทางเข้าพบ พลตํารวจเอก จักรทิพย์ ชัยจินดา ผู้บัญชาการตํารวจแห่งชาติ
เพื่อหารือและบูรณาการทํางานร่วมกันระหว่างหน่วยงานในการช่วยเหลือผู้เสียหาย
จากการลงทุนแชร์แม่มณี รวมถึงการเร่งติดตามยึดอายัดทรัพย์สิน
มาคืนให้แก่ผู้ที่ได้รับความเสียหายอย่างเร่งด่วนต่อไป
ว่าที่ร้อยตรี ธนกฤตฯ กล่าวว่า ได้รับมอบหมายจากนายสมศักดิ์ เทพสุทิน รัฐมนตรีว่าการกระทรวงยุติธรรม
ให้เป็นหัวหน้าคณะมาหารือในการทํางานร่วมกันกับสํานักงานตํารวจแห่งชาติในประเด็น คือ
การเปิดศูนย์ยุติธรรมสร้างสุขที่เป็นศูนย์รับเรื่องราวร้องทุกข์ เพื่อให้ประชาชนได้เข้าถึง ลดความเหลื่อมล้ํา
รวมถึงปัญหาที่ไมได้รับการแก้ไขในภาคสังคม เพื่อรับเรื่องร้องทุกข์จากประชาชน ซึ่งในศูนย์นี้แบ่งเป็น ๓ มิติ
คือ การรับเรื่องราวร้องทุกข์ในภาคสังคม การรับเรื่องราวร้องทุกข์ปัญหาด้านสิ่งแวดล้อม
และการรับเรื่องราวร้องทุกข์ปัญหาด้านด้านเศรษฐกิจ
โดยหลังจากเปิดศูนย์ยุติธรรมสร้างสุขแล้ว ได้มีประชาชนมายื่นเรื่องที่เกี่ยวกับคดีดังตอนนี้คือเรื่องแชร์แม่มณี
หลังจากนั้น รัฐมนตรีว่าการกระทรวงยุติธรรม ได้สั่งการให้อธิบดีกรมสอบสวนคดีพิเศษ
นําเรื่องดังกล่าวเข้าหารือกับคณะทํางานเพื่อนําคดีดังกล่าวขึ้นมาเป็นคดีพิเศษ
ซึ่งขณะนี้อธิบดีกรมสอบสวนคดีพิเศษ ได้ลงนามรับเป็นคดีพิเศษแล้ว
สําหรับข้อหารือคดีดังกล่าวกับ ผบ.ตร. เนื่องจากมีการร้องทุกข์กล่าวโทษไว้หลายท้องที่ บางส่วนไปร้องที่
กองปราบปราม จึงได้ขอความร่วมมือจาก ผบ.ตร. ให้มีข้อสั่งการไปยังพื้นที่ต่างๆ ให้ทําการสืบสวนสอบสวน
ให้แล้วเสร็จ และโอนสํานวนคดีดังกล่าวมาที่กรมสอบสวนคดีพิเศษในวันที่ ๑๕ พฤศจิกายนนี้
โดยขณะนี้ประชาชนยังสามารถไปร้องทุกข์กับทางเจ้าหน้าที่ตํารวจได้ และสามารถลงทะเบียนร้องทุกข์
ผ่านทางเว็บไซต์ของกรมสอบสวนคดีพิเศษได้ โดยสํานวนทั้งหมดจะถูกรวมและส่งมาเป็นคดีพิเศษ
ให้กับกรมสอบสวนคดีพิเศษ ในวันที่ ๑๕ พฤศจิกายนนี้ ซึ่งจากนี้ไปทางกรมสอบสวนคดีพิเศษ
จะเป็นเจ้าภาพหลักในการดําเนินการเพราะเข้าเงื่อนไขพระราชบัญญัติคดีพิเศษ มีผู้เสียหายมากกว่า ๓๐๐ คน
มีทุนทรัพย์ความเสียหายเกิน ๑๐๐ ล้านบาท
ทั้งนี้ หากประชาชนที่ได้รับความเสียหายจากกรณีดังกล่าว หรือไม่ได้รับความเป็นธรรม
สามารถติดต่อสอบถามได้ที่ ศูนย์ยุติธรรมสร้างสุข โทร. ๑๑๑๑ กด ๗๗
โดยในวันที่​ ๗​ พฤศจิกายน​ นี้ รัฐมนตรีว่าการกระทรวงยุติธรรม จะแถลงข่าวผลการดําเนินงานของศูนย์ยุติธรรมสร้างสุข
ในเรื่องการให้ความช่วยเหลือผู้เสียหายจากการลงทุนแชร์แม่มณีด้วย